מיקור חוץ | IT CARE
החברות המצויות בשוק מעוניינות לרוב להתמקד בניהול העסקים הבוערים, כאשר הצורך בתפעול המידע גוזל זמן יקר ומעיב על איכות הפעילות הכללית. מיקור חוץ מעניק לחברה את הזמן והיכולת להשקיע בעיקרי עסקיה, ולהתמקד בתחומי ההתמחות שלה. יתרה מכך, עם הזמן מתקדמות ומתפתחות השיטות לאחסון המידע, ואיתן עולה הצורך בחברה מקצועית המתמחה בתחזוקה ובתפעול טכנולוגיות המידע השונות, ובכך, יש למיקור החוץ יתרון מקצועי ברור ומשמעותי על פני שיטות אחרות.
המתנגדים לשיטה של מיקור חוץ, עלולים לטעון כי היא מובילה לתלות בחברת הקבלן ולחשיפה מסוכנת למידע פנימי. בשל הרגישות הרבה, חשוב לשים דגש בבחירת חברת מחשוב מנוסה, מקצועית, אמינה ובעלת מוניטין, שתאפשר לעסק או לארגון להיות סמוכים ובטוחים באבטחת המידע הפנימי. כמו כן, ישנה חשיבות רבה ליצירת יחסי תלות בריאים, מניבים, פורים ומפרים.
חברות ועסקים רבים כבר הבינו, שהניסיון להשקיע בניהול עצמי של טכנולוגיית המידע מוביל פעמים רבות לנזק כלכלי. המשאבים הנדרשים לטיפול במערכות המחשוב המורכבות יקרים, והחברה מפסידה כסף עקב הסחות מהנושאים המהותיים, או בשל חוסר בהתמחות רלוונטית. מעבר לפן התפעולי-ניהולי, היתרון המקצועי של חברות המחשוב מביא לניצול נכון יותר של הכסף, על ידי חלוקה מושכלת של המשכורות והבנה מקצועית רחבה, המאפשרת לחזות כיצד ומתי יידרשו טיפול ושיפור של הטכנולוגיות.